*Proiect*

**GUVERNUL REPUBLICII MOLDOVA**

**HOTĂRÎRE nr.**

**din \_\_\_\_\_\_\_\_\_\_\_\_\_\_\_2019**

**Chișinău**

Cu privire la modificarea anexei nr. 1 la Hotărârea Guvernului nr. 1113/2016

cu privire la aprobarea Programului naţional de imunizări

**pentru anii 2016-2020**

Guvernul **HOTĂRĂȘTE**:

Anexa nr. 1 la Hotărârea Guvernului nr. 1113/2016 cu privire la aprobarea Programului naţional de imunizări pentru anii 2016-2020 (Monitorul Oficial al Republicii Moldova, 20016, nr. 353-354, art. 1205), se modifică după cum urmează:

1. punctul 17 va avea următorul cuprins: „Reieșind din contextul național, a introduce vaccinul contra Papilomavirus uman ca vaccin nou în Calendarul național de imunizări din anul 2019. Vaccinul respectiv va fi promovat în calitate de vaccin obligatoriu pentru fetele de la vârsta de 10 ani.”;
2. punctul 39, se suplimentează cu subpunctul 7 cu următorul cuprins: „7) reducerea ratei de infectare cu circa 77,5±2,22%, morbidității și mortalității femeilor prin cancer de col uterin, provocat de tipurile oncogene de Papilomavirus uman larg răspândite în Republica Moldova.”;
3. Anexa la Programul naţional de imunizări pentru anii 2016-2020 va avea următorul cuprins:

„Anexă

la Programul naţional de imunizări

pentru anii 2016-2020

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Vârsta  efectuării vaccinării | Hepatitei  virale B  **HepB** | Tuber- culozei      **BCG** | Polio-mielitei  **VPO/**  **VPI** | Infecţiei cu rotavirus    **RV** | Infecţiei  Hib      **Hib** | Infecţiei cu  pneumo-coci  **PC** | Difteriei,  tetanosului,  tusei convulsive  **DTP** | Difteriei,  tetanosului    **DT/Td** | Rujeolei,  oreionului,  rubeolei    **ROR** | **Papiloma-virusul uman**  **HPV** | Note |
| 24 ore | HepB-0 |  |  |  |  |  |  |  |  |  | În maternitate |
| 2-5 zile |  | BCG 1 |  |  |  |  |  |  |  |  | În maternitate |
| 2 luni | HepB-1 |  | VPO-1 | RV-1 | Hib-1 | PC-1 | DTP-1 |  |  |  | Concomitent în aceeaşi zi:  injectabil intramuscular HepB+DTP+Hib în componenţa vaccinului pentavalent, PC și VPI separat cu diferite seringi şi în diferite locuri anatomice;  VPO şi RV picături în gură |
| 4 luni | HepB-2 |  | VPO-2 | RV-2 | Hib-2 | PC-2 | DTP-2 |  |  |  |
| 6 luni | HepB-3 |  | VPO-3  VPI |  | Hib-3 |  | DTP-3 |  |  |  |
| 12 luni |  |  |  |  |  | PC-3 |  |  | ROR-1 |  | Separat cu diferite seringi şi în diferite locuri anatomice |
| 22-24 luni |  |  | VPO-4 |  |  |  | DTP-4 |  |  |  | Concomitent, peste 16-18 luni după vaccinare |
| 6-7 ani |  |  | VPO-5 |  |  |  |  | DT | ROR-2 |  | VPO-5 şi DT – concomitent primăvara, pînă la admiterea copiilor la şcoală; ROR-2 toamna  (în clasa I) |
| 10 ani |  |  |  |  |  |  |  |  |  | HPV-1  HPV-2 | La un interval minimum de 6 luni între HPV-1 și HPV-2 |
| 15 – 16 ani |  |  |  |  |  |  |  | Td | ROR-3\*\* |  | Concomitent (clasa 9), separat cu diferite seringi şi în diferite locuri anatomice |
| Adulţii: La 20, 30, 40, 50 şi 60 ani |  |  |  |  |  |  |  | Td |  |  | Imunizarea este efectuată la atingerea vârstei indicate |

**Note:** 1.Vaccinările opționale recomandate în mod individual, inclusiv contra plată: gripei – de la vîrsta de 6 luni anual; hepatitei virale A – de la vîrsta de 1 an 1 doză persoanele nevaccinate; infecţiei meningococice – vaccinuri mono- sau polivalente neconjugate – de la vîrsta de 2 ani, conjugate – de la vîrsta de 2 luni; varicelei – de la vîrsta de 9 luni pentru persoanele care nu au suportat infecția; tusei convulsive cu component pertusis acelular – membrii familiilor și îngrijitorilor bebelușilor.

2. Vaccinarea împotriva altor boli infecţioase (holera, tularemia, febra tifoidă, bruceloza etc.) va fi efectuată grupelor de populaţie cu risc sporit de infectare, în funcţie de situaţia epidemiologică şi în conformitate cu deciziile Ministerului Sănătăţii, Muncii și Protecției Sociale.

3. Imunizarea împotriva febrei galbene, encefalitei acariene, pestei va fi aplicată persoanelor care pleacă în regiunile endemice în mod individual, inclusiv contra plată. ”

**PRIM-MINISTRU MAIA SANDU**

**Contrasemnează:**

**Ministrul sănătății,**

**muncii și protecției sociale Ala Nemerenco**